O VALOLO YA MAK’Â NZAMBI | MATESU 25
“Dilangyenu-phe”
25:1-12
Sumbala o kifika kya Jezú kya dikwinyi dya ilumba, kya tokalele phala o Jikidistá a undu, maji o izwelu yé ya tokala we ku Jikidistá joso. (Mulangidi 15/3/15 difwe 12-16) “Enu wenu langidilenu-phe, kuma kizuwa ki mwa k’ijiya, kithangana ki mwa k’ijiya.” (Mat 25:13) O kwila u tena kujimbulula o kifika kya Jezú?
O Ngayala (vs. 1)—Jezú
O ilumba ya dimuka, ya di yudika (vs. 2)—O Jikidistá a Undu ala polondo phala kubhanga o ikalakalu yâ ni ufiyele woso, a bhenya kala a mu mwikina katé ku disukilu (Fi 2:15)
Nzôngo, exi: “Ngà-yala yú wiz’ó” (vs. 6)—O kijimbwete kya londekesa kwila, Jezú wa mateka kyá o kutumina
Ilumba ya tobho (vs. 8)—O Jikidistá a undu endele mu kawidila o Ngayala, maji ka kolokotele mu kudilanga, ni mu ufiyele wâ
O ilumba ya dimuka a ditunu kubhana o maji mâ ku ilumba ya tobho (vs. 9)—Kyoso kya-nda tambula o kidimbu kya suku, kya-nda kala tádidi phala o Jikidistá a Undu a fiyele, ku kwatekesa yó oso a kambele ufiyele
“Ngà-yala u tula” (vs. 10)—Jezú, wa-nda kwiza ku disukilu dya hadi ya dikota phala kufundisa o athu
O ilumba ya dimuka anga a bokona-nê ku fesa ya ubhanga, dibhitu, ya a di jika (vs. 10)—Jezú wa-nda bhongolola o Jikidistá ja fiyele a a undu ku dyulu, maji o athu ka londekesa ufiyele, ka-nda tambula o futu yâ, ya kuya ku diwlu
kmb_Latn kmb_Latn unk kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn